sinarproject/legisdata huggingface dataset:
Pertanyaan 211: KILANG TANPA IZIN
Dewan Undangan Negeri: selangor, Tahun 2020, Sesi 2
Pertanyaan oleh: Y.B. TUAN ZAKARIA BIN HANAFI (N24 SEMENYIH)
Jawapan oleh: Y.A.B. Dato' Menteri Besar

Y.B. TUAN ZAKARIA BIN HANAFI

Senaraikan jumlah kilang tanpa izin yang masih belum diputihkan mengikut DUN sehingga Jun 2020?

Sejauh mana keseriusan Kerajaan Negeri untuk menutup kilang tanpa izin terutamanya yang menyebabkan pencemaran alam?

Y.A.B. Dato' Menteri Besar

a) Senarai jumlah kilang tanpa izin yang masih belum diputihkan mengikut DUN adalah seperti seperti di Lampiran.

b) Program Pematuhan Syarat dan Penguatkuasaan Kilang Tanpa Kebenaran telah diluluskan oleh Kerajaan Negeri dan telah dilancarkan pada 24 September 2019. Tempoh Program Pematuhan Syarat dan Penguatkuasaan Kilang Tanpa Kebenaran bermula pada 1 Oktober 2019 hingga 30 September 2020. Walau bagaimanapun, berikutan pandemik COVID-19 telah melanda seluruh dunia khususnya Negara ini, Kerajaan Negeri Selangor telah bersetuju agar Program Pematuhan Syarat dan Penguatkuasaan Kilang Tanpa Kebenaran dilanjutkan sehingga 31 Disember 2020. Tindakan penguatkuasaan akan bermula pada Januari 2021.